cyanic-selkie/wikianc huggingface dataset:
Брадест мршојадец
Опис
За разлика од другите мршојадци, главата на коскоберот не е без перје, а вратот им е силен и набиен. Оваа огромна птица е долга 95-125 см, со распон на крилјата од 2,31 до 2,83 метра, и тежина од 4,5 до 7,8 килограми. Во лет, се разликува од другите мршојадци по своите тесни крилја и заострена опашка. Тежок е 4,5-7,5 килограми. Женките се малку поголеми од мажјаците. Возрасните единки имаат жолтеникаво тело и глава и црни „мустаќи“. Понекогаш се посипуваат со кал по телото и добиваат црвеникава нијанса. Опашката и крилјата му се сиви. Младенчињата се целосно темнокафени, дури црни и им треба околу 5 години за да постигнат целосна зрелост. Брадестиот мршојадец не се огласува, освен продорниот свиреж што го испушта кога е во близина на гнездото. Овие птици се долговечни и можат да доживеат 40 години во заробеништво.
Живеалиште
Коскоберот живее исклучително во планински предели, од 500 до 4000 м надморска височина. Тоа е единствена птица што е видена на 7 300 м. Опфаќа широка територија и може да прелетува во потрага по храна 2 квадратни километри дневно.
Статус
Коскоберот е чувствителен вид во Европа, но има голема популација во Азија и Африка, па затоа се смета за најмалку загрозен вид.
NGC 206
NGC 206 — дел од галаксија во соѕвездието Андромеда, заведен во Новиот општ каталог на длабоконебесни тела.
Податоци од набљудување
Според морфолошката класификација на галаксиите, NGC 206 е од видот GxyP. NGC 206 има само една позната привидна димензија, која изнесува 4,2'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 0 ч 40 м 32,3 с, а неговата деклинација, односно висината на лакот на тој агол, + 40° 44' 18".
Други поделби
Проучување на NGC 206 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во рамките на атласот на длабокото небо, Уранометрија 2000.00, објектот припаѓа на групата означена со бројот 60; додека во Каталогот на основни ѕвезди (GSC) е групиран под бројот 2801. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 851.
Стефан Букчев
Стефан Букчев (Пателе,, ) — македонски писател.
Животопис
Букчев е роден е на 12 јуни 1915 година во село Пателе, Леринско, Егејскиот дел на Македонија, Основно образование завршува на грчки јазик во родното место, а потоа и два класа во Суровичево. Никогаш не посетувал училиште на македонски или некој од словенските јазици. Неговото извонредно познавање на македонскиот литературен јазик се должи пред се на неговата огромна љубов кон афирмирањето на македонскиот збор во странство. Член е на друштвото на борците и еден од иницијаторите за формирањето на Македонското литературно друштво „Браќа Миладиновци“ во Торонто.
IC 18
IC 18 — галаксија во соѕвездието Водна Змија, заведена во Новиот општ каталог на длабоконебесни тела.
Објектот бил предмет и на други истражувања, па освен како IC 18 се споменува и како IC 4222, ESO 508-47, MCG -4-31-52.
Откривање
Објектот е откриен на 16 февруари 1888 година од страна на Френк Милер.
Податоци од набљудување
Според морфолошката класификација на галаксиите, IC 18 е од видот SBab. Видливиот сјај со голо око изнесува 13,2 mag, а оној во рамките на интервалот од минималната до максималната честота 14 mag, додека површинскиот сјај изнесува 13,6 m/лм2. IC 18 има привидни димензии од 1,4' х 1,2'.
Други поделби
Проучување на IC 18 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 46479.
Користена литература
Parts I-V. Moscow: Moscow State University, 1962-74. (9,679)
Киба Лумберг
Киба Лумберг, вистинско име Кирсти Лејла Аники Лумберг (родена на 27 мај 1956) - фински уметник и автор од ромско (кале) потекло. Таа е позната како критичар на традиционалната ромска култура.
Животопис
Лумберг била роден во Лаперенранта. Таа избегала од своето семејство на 13-годишна возраст поради страв, насилство и потчинување. Многу од нејзините дела се вдахнати од нејзиното искуство од детството. Лумберг се здобила со публицитет на национално ниво во 1997 година кога на телевизија била прикажана телевизиска мини-серија од традиционалниот живот на Ромите, заснована на нејзиното сценарио, насловена како „Тумма и хехкува вери“. Во 2007 година Лумберг добила смртни закани откако ја критикувала ромската култура на телевизија.
Заедно со другите истакнати членови на финската ромска заедница, Лумберг, перкусионистот Рајнер Фриман и авторот Веијо Балцар, ја критикувале Миранда Вуоласранта, претседател на Европскиот ромски и патувачки форум, обвинувајќи ја за минимизирање на проблемите и исклучување на критичките мислења. Во 2008 година, Вуоласранта била принудена да плати парична казна, откако Лумберг ја обвинила за клевета на карактерот.
Лумберг бил кандидат за Левата алијанса на финските парламентарни избори во 2007 година и во 2009 година за Европски парламент.
Црква „Пресвета Богородица Перивлептос“ - Бер
Пресвета Богородица Перивлептос (Παναγιά Περίβλεπτος) — средновековна црква во градот Бер, Егејска Македонија, еден од најважните духовни споменици во градот. Влегува во состав на Берско-негушко-камбаниската епархија на Цариградската патријаршија. Влегува во парохијата на „Големи Свети Бессребреници“.
Во 1924 г. црквата е прогласена за споменик на културата.
Список на државни водачи во 1812 година
Ова е список на државни водачи во 812 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Химна на Оман
Химната на Оман, или правилно насловена „Ас салам ас Солтани„ (, преведено: „Поздрав до султанот“) ― државната химна на Оман; таа е ода првично посветена на Кабус бин Саид (1940–2020), поранешниот султан на Оман.
Историја
„ас-Салам ас-Солтани “ била напишана од поетот Рашид бин Узајиз Ал Хусаиди. Музиката за неа била компонирана на барање на владата на Мускат, од Џејмс Фредерик Милс, Британец, во декември 1932 година.
Во 1970 година, изменетата верзија била напишана од поетот Хафија бен-Салем ас-Сајл ал-Гасани, советник на поранешниот султан на Оман, Кабус бин Саид. Мелодијата ја компонирал египетскиот музичар Мохамед Абдел Вахаб/Уахаб.
Претходни стихови (верзија од времето на Кабус)
Во 2020 година, султанот Хајтам бин Тарик издал декрет за отстранување на името на неговиот претходник султанот Кабус бин Саид од државната химна.
URL
URL (англ. uniform resource locator = „еднообразен пронаоѓач на ресурси“) или URL-адреса — дадена низа од знаци која игра улога на упат (се повикува на) на извесен ресурс на семрежјето.
Историја
Еднообразниот пронаоѓач на ресурси е создаден во 1994 од Тим Бернерс-Ли и работната група за URI во рамките на IETF како исход од соработката што започнала во 1992 со седницата на IETF Living Documents насловена како „Birds of a Feather“ Форматот го здружува веќе постоечкиот систем на доменски имиња (создаден во 1985) со синтаксата за податотечна патека, каде десната коса црта се користи за одделување на папката од името на податотеката. Веќе постоела општоутврдена практика имињата на опслужувачите да се приложуваат во патеките на податотеките, ако им претходи двојна коса црта (//).
Синтакса
Секоја URL-адреса се состои од некои од следниве елементи: име на шемата (протоколот), проследено со две точки, две коси црти, а потоа, зависно од шемата, доменско име (или пак, IP-адреса), бр. на порта, патеката на ресурсот што треба да се повика или програмот што треба да се пушти, а потоа, за програми како CGI-скрипти, повикувачка низа, и назнака на дел (по потреба).
Синтаксата гласи:- <tt> šema://domen:porta/pateka?povikuvačka_niza#naznaka_na_delot </tt>
Други примери за имиња на шеми се https:, gopher:, wais: и ftp:. URL-адресите со https како шема (како <tt> https://primer.com/ </tt>) бараат барањата и одговорите да се вршат со безбедна врска со мрежното место. Некои шеми што бараат овластување допуштаат вметнување на корисничко име и лозинка во самата URL-адреса, како на пр. <tt> ftp://kpetkovski@ftp.primer.org </tt>. Вака вметнатите лозинки не се погодни за безбедно мрежно работење, но полната можна синтакса е <tt> šema://korisničkoime:lozinka@domen:porta/pateka?povikuvačka_niza#naznaka_na_delot </tt>
URL-адреси како пронаоѓачи
URL-адреса е URI која „покрај тоа што го претставува дадениот ресурс, дава начин за негово пронаоѓање, опишувајќи го неговиот главен пристапен механизам (на пр. неговото мрежно наоѓалиште)“.
Домаќински имиња на семрежјето
На семрежјето, домаќинско име (hostname) е доменско име што го добива домаќинскиот сметач. Ова обично е комбинација од локалното име на домаќинот со името на матичниот домен. На пример, mk.primer.org се состои од локалното домаќинско име (mk) и доменското име primer.org. Домаќинското име се преведува во IP-адреса преку локалната домаќинска податотека, или пак со разложувачот на системот на домаќински имиња (DNS). Еден сметач-домаќин може да има неколку домаќински имиња; но обично оперативниот систем на домаќинот претпочита да работи само со едно име, што домаќинот го користи за себе.
Секое доменско име може да биде и домаќинско име, под услов да задоволуваат ограничувања. На пример, и „mk.primer.org“ и „primer.org“ можат да бидат домаќински имиња, под услов да имаат доделени IP-адреси. Доменското име „xyz.primer.org“ не може да биде домаќинско име ако нема IP-адреса, но „aa.xyz.primer.org“ сепак може да биде домаќинско име. Сите домаќински имиња се и доменски, но не сите доменски имиња се домаќински.
NGC 4015/2
NGC 4015/2 — спирална галаксија во соѕвездието Береникина Коса, заведена во Новиот општ каталог на длабоконебесни тела. Објектот не претставува Дрееров објект.
Објектот бил предмет и на други истражувања, па освен како NGC 4015/2 се споменува и како UGC 6965, MCG 4-28-110, CGCG 127-122, KCPG 314B, Arp 138, VV 216.
Откривање
Објектот е откриен на 26 април 1878 година од страна на Јохан Лудвиг Емил Дреер, со помош на рефлекторски телескоп, чијашто леќа имала пречник од 72 см.
Податоци од набљудување
Според морфолошката класификација на галаксиите, NGC 4015/2 е од видот Sab. Видливиот сјај со голо око изнесува 14,8 m, а оној во рамките на интервалот од минималната до максималната честота 15,6 m, додека површинскиот сјај изнесува 13,1 m/лм2. NGC 4015/2 има привидни димензии од 0,8' х 0,3'.
Астрономски податоци
Објектот е од епохата Ј2000.0. Положбениот агол на објектот е во износ од 20°.
Други поделби
Проучување на NGC 4015/2 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 37703. Во рамките на атласот на длабокото небо, Уранометрија 2000.00, објектот припаѓа на групата означена со бројот 147; додека во Каталогот на основни ѕвезди (GSC) е групиран под бројот 1985. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 135.
Крчки мост
Крчки мост, во минатото познат како Титов мост (хрватски: Krčki most) — мост кој го поврзува островот Крк со хрватскиот брег.
Изградбата е започната во јули 1976 за да на 19 јули 1980 година мостот биде официјално пуштен за сообраќај.
Должината на мостот е 1.430 м. Тоа што го прави мостот единствен е бетонскиот дел од копното до островот Свети Марко во должина од 390 м, што во време на изградбата станал најголем таков вид на мост во светот. За 85 м го надминал Сиднејскиот заливски мост.
Мостарината се плаќа само од копнената страна кон Крк.
Реџаншки јазик
Реџаншкиот е австронезиски јазик, од групата на малајско-полинезиски јазици, од подгрупата на јадрени малајско-полинезиски јазици. Јазикот го зборуваат Раџанците во Индонезија. Јазикот има 5 главни дијалекта.
Класификација
Реџаншкиот не е близок со останатите малајско-полинезиски јазици. Мекгин (2009) го класифицира јазикот како бидујушки јазик, најблизок до букарско-сандоншкиот. Исто така може да е близок со новоопишаниот насалски јазик, но за сега нема цврски јазични докази за ова тврдење.
Мертендорф (Тирингија)
Мертендорф (Mertendorf) — општина во округот Зале-Холцланд, во сојузната покраина Тирингија, Германија.
Географија
Местото се наоѓа на 7 километри од градот Шкелен и границата со Саксонија-Анхалт.
Соседни места
Соседни места се градот Биргел, Поксдорф, градот Шкелен и Раушвиц.
Лира Бојку
Лира Бојку  (родена на 9 јуни 1990 година во Скопје, Република Македонија) е македонска писателка.
Живот
Лира е родена на 9 јуни 1990 година во Скопје. Дипломирала во 2012 година на Правниот факултет на Универзитетот на Југоисточна Европа, каде што е прогласена за студент од генерацијата 2009/2012 година.
Магистрирала во 2016 година со труд „Имплементација на Конвенцијата за забрана на сите форми на дискриминација на жените во Република Македонија“ на постдипломски студии на програмата ТЕМПУС, насока Меѓународни односи – Човекови права.
Од 2012 година работи како советник во Секретаријатот за европски прашања - Влада на Република Северна Македонија.
Член е на Друштвото на писателите на Македонија од февруари 2018 година.
Творештво и награди
2013 година наградена со второ место за проза, на литературниот конкурс организиран од Општина Тетово по повод „Денот на азбуката“
Вила Клефиш во Јагодина
Вила Клефиш во ЈагодинаВилата Клефиш во Јагодина е изградена во триесеттите години на XX век како семејна вила на Теодор Клефиш. Како споменик на културата е заштитена од 2001 година.
Положба и изглед
Вилата Клефиш се наоѓа на улица Капетан Коче бр. 35 во Јагодина. Изградена е во рамките на фабриката за храна за потребите на Теодор Клефиш и неговото семејство.
Вилата се состои од подрум, приземје, кат и поткровје. Во основа, вилата е со правоаголна форма. Изградена е од армиран бетон и тула. Фасадата е малтерисана и посипана со ризла. Централниот портал е обложен со заоблени мермерни плочи. Лево и десно во однос на вратата се поставени два столба со поедноставени дорски елементи во стилобат и капител.
Прозорците се заоблени, како бифори и трифори направени на првиот кат, а на приземјето имаат полукружна форма. Прозорските рамки се врамени со салбани и полукружни летви и пиластри. Декорацијата е изработена од складиран бел цемент со измазнети рабови за да се даде изглед на камени блокови. Столаријата е дрвена со дрвени решетки.
Зградата е претежно опкружена со хоризонтални венци изградени од терацо во комбинација со бел и сив цемент. Оградите на терасите биле изградени така што биле оставени централни процепи во кои потоа билепоставени бетонски балустри. На западната страна на фасадата е поставена мермерна спомен плоча посветена на жртвите од Втората светска војна, главно работници од фабриката „Јухор“.
Покривот е рамен и покриен со поцинкуван лим со длабок венец од армиран бетон.
Внатрешноста на зградата е богато изработена и претставителна. Во приземјето се одвивал пречекот на гости, разни настани и деловни средби, па овој дел од зградата е особено богато изработен. Подовите се изработени од италијанска мозаична керамика, а подовите во страничните хали имаат форма на геометриски слики постигнати со употреба на мозаичен паркет. Ѕидовите се мазни, а таванот е обработен со плитка, гипсена пластика со гипсени розети кои го заземаат централниот дел. Правилното, кружно скалило изградено од армиран бетон води до подовите. Скалите се обложени со бели мермерни плочи. Надворешноста е осветлена со метални прозорци. Прозорците се застаклени со разнобојно стакло во форма на мозаици.
На спратот има соби за сместување и сместување на гости, но повремено и за приеми. Од мозаик со паркет се изработени и подовите на собите на горниот кат. Ѕидовите и таваните се малку поретко украсени од ѕидовите и таваните на приземјето.
Во поткровјето се наоѓале помошни простории како и сервисни простории. Во еден дел од поткровјето има излез со тераса со базен. Централниот дел на поткровјето е под рамен покрив, а страните на објектот се малку наведнати и покриени со лим.
Гилфи Сигурдсон
Гилфи Тор Сигурдсон (роден на 8 септември 1989) е исаландски професионален фудбалер, играч од средниот ред на Евертон во Премиер лигата и на исландската репрезентација.
Мраморово кај Пајкове
Мраморово кај Пајкове (словенечки: Mramorovo pri Pajkovem) — населба во Општина Блоке во западна Словенија. Областа е дел од историскиот регион Нотрањска. Населбата сега е вклучена во Приморско-нотрањскиот статистички регион.
Циришки протокол
Циришките протоколи се однесуваат на два билатерални протоколи потпишани во 2009 година од страна на Ерменија и Турција со кои се предвидува отпочнување на процесот на нормализирање на односите меѓу двете земји. Протоколите вклучувале одредби за воспоставување формални дипломатски односи, отворање на турско-ерменската граница (која е затворена од 1993 година) и формирање на заедничка историска комисија за прашањето за Ерменскиот геноцид. Договорот, кој подоцна се покажал како неефикасен, бил постигнат со посредство на САД, Русија и Франција.
На 10 октомври 2009 година, министрите за надворешни работи, Ахмет Давутоглу за Турција и Едвард Налбандјан за Ерменија, во Цирих ги потпишале двата протоколи на која присуствувале и тогашниот американски државен секретар Хилари Клинтон, високиот претставник на ЕУ за заедничка надворешна и безбедносна политика Хавиер Солана, францускиот министер за надворешни работи Бернар Кушнер и министерот за надворешни работи на Русија Сергеј Лавров. Протоколите барале ратификација од парламентите на двете земји. Во обид да се разврзат прашањата, протоколите не го спомнувале судирот меѓу Ерменија и Азербејџан за Нагорно-Карабах. Тие, исто така, не вклучииле и рок за ратификација.
На 12 јануари 2010 година, Уставниот суд на Ерменија ги одобрил Протоколите притоа давајќи голем број забелешки за кои турската страна сметала дека содржат „предуслови и рестриктивни одредби кои го нарушуваат словото и духот на протоколите“. Турската страна исто така почнала да го поврзува процесот на нормализација со конфликтот во Нагорно Карабах, при што турскиот премиер Реџеп Таип Ердоган изјавил дека турско-ерменската граница нема да биде отворена без повлекување на ерменските сили од територијата на Азербејџан.
Бијафра (залив)
Географија
Заливот се протега на источно од Бенинскиот Залив, од делтата на реката Нигер на север до ’ртот Лопес во Габон. Други поважни реки кои се влеваат во заливот се Крос (Ојоно), Вури, Калабар, Ндијан, Вури, Санага, Њонг, Нтем (Кампо), Мбија, Мбини (Бенито), Муни и Комо.
Циришки протокол
Протоколите се соочиле со огромни критики во двете земји, при што некои Ерменци ја обвиниле владата за распродажба, а некои во Турција биле вознемирени што Протоколите не се однесуваат на прашањето за Нагорно-Карабах. Во меѓувреме, Азербејџан реагирал негативно на Протоколите и извршил притисок врз Турција да не оди напред со приближувањето кон Ерменија. Така, Протоколите пропаднале во парламентите на двете нации без ратификација по неговото потпишување.
Бијафра (залив)
Географија
Поголеми острови во заливот се Биоко и Принсипе; помали се Бом Бом, Каросу, Голем Елобеј и Мал Елобеј. На него излегуваат Нигерија (источен брег), Камерун, Екваторска Гвинеја (Биоко и Рио Муни) и Габон (северен брег).
Историја
Во времето на ропството, од заливот Бијафра се извезени 1,6 милиони робови, што сочинува 13% од обемот на трговијата со робје во Западна Африка. Бенинскиот Залив на запад учествувал со 17%, а подрачјето од средна до јужна Африка со 48% од робовите.
Циришки протокол
Во февруари 2015 година, ерменскиот дел, претставен од претседателот Саркисјан, ги отповикал протоколите од парламентот, наведувајќи го „отсуството на политичка волја“ од турската страна. Потоа, во декември 2017 година, наведувајќи го недостатокот на каков било „позитивен напредок кон нивното спроведување“ од Турција, ерменската страна ветила дека ќе ги прогласи за неважечки и ништовни, што Ерменија формално го направила на 1 март 2018 година
Бијафра (залив)
Историја
Кон средината на XVIII век, Бони станало значајној роботрговско пристаниште на заливот, надминувајќи ги претходно најпрометните роботрговски пристаништа во Елем Калабари (Нов Калабар) и Стар Калабар (Аква Акпа). Овие три пристаништа имале 90% од обемот во трговијата со робје од заливот Бијафра. Помеѓу 1525 и 1859 г. главна роботрговска сила во заливот била Британија, од каде се испорачани две третини од робовите во Новиот Свет.
Циришки протокол
И покрај горчината што произлегува од застојот на процесот на нормализација, некои автори мислат дека Циришките протоколи сепак би можеле да претставуваат пат за напредување за процесот на нормализација на односите помеѓу Ерменија и Турција.
Бијафра (залив)
Историја
Меѓутоа, во 1807 г. Велика Британија со закон ја забранила меѓународната трговија со робје и ја испратила воената морнарица сосила да ги спречува роботрговците од САД, Франција, Шпанија, Португалија, Холандија, Западна Африка и Арабија.
Циришки протокол
Посета на турскиот претседател на Ерменија во 2008 година
Во септември 2008 година, турскиот претседател Абдула Ѓул станал првиот турски шеф на држава што ја посетил Ерменија откако ја прифатил поканата на ерменскиот претседател Серж Саркисјан да присуствува на фудбалскиот натпревар од квалификациите за Светското првенство во ФИФА помеѓу турската и ерменската фудбалска репрезентација. Разговорите за време на играта се фокусирале на билатералните односи и Карабах а геноцидот не бил споменат иако турскиот министер за надворешни работи Али Бабаџан го покренал ова прашање набргу потоа. И двајцата претседатели и соодветниот печат на нивните земји позитивно се одразиле на посетата, поставувајќи основа за затоплување на дипломатските односи, кои се очекувало да постигнат голем напредок навреме за реципрочната посета на Саргсјан на Турција во октомври за да го следи реваншот.
Преговори за нормализирање на дипломатските односи
Во пресрет на посетата на американскиот претседател Барак Обама на Турција во 2009 година, извори во Анкара и Ереван објавиле дека наскоро може да се постигне договор за повторно отворање на границата меѓу двете држави и размена на дипломатски персонал на што новиот американски претседател одговорил позитивно. повикувајќи ја Турција да се помири со минатото и да го реши ерменското прашање. Официјални лица во Азербејџан сепак одговориле со загриженост, што поттикнало жестока дебата во турскиот парламент со лидерот на Партијата за националистичко движење (МХП), Девлет Бахчели, кој ја споделува „правилната загриженост“ на азербејџанскиот народ во предупредувањето на владата „вашиот пристап кон Ерменија му штети на нашето достоинство“ и Републиканската народна (ЦХП) на Дениз Бајкал кој прашал: „Како можеме да ја игнорираме тековната окупација на Азербејџан?“ Турскиот премиер Ердоган се обидел да ја смири оваа загриженост на 10 април објавувајќи дека „додека Азербејџан и Ерменија не потпишат протокол за Нагорно-Карабах, ние нема да потпишеме никаков конечен договор со Ерменија за врските. Ние правиме прелиминарна работа, но тоа дефинитивно зависи од решавањето на проблемот со Нагорно-Карабах.“ Турскиот министер за надворешни работи Али Бабаџан појаснил дека „сакаме решение во кое сите ќе бидат победници“, во изјава дадена пред Советот на министри за надворешни работи на Црноморската економска соработка (БСЕК) на 15 април во Ереван, додавајќи „не велиме, „Ајде прво да го решиме едниот проблем, а другиот да го решиме подоцна“. ''Сакаме да започне сличен процес меѓу Азербејџан и Ерменија. Внимателно ги следиме разговорите меѓу Азербејџан и Ерменија''.“
Бијафра (залив)
Историја
На 30 јуни 1849 г. Британците воспоставиле воено влијание врз заливот со изградба на поморска база и конзулат на островот Фернандо По.
Циришки протокол
Преговори за нормализирање на дипломатските односи
Ерменскиот министер за надворешни работи Едвард Налбандјан потврдил дека „Турција и Ерменија поминаа долг пат кон отворањето на границата меѓу Турција и Ерменија, и тие ќе се приближат до нејзиното отворање наскоро“, но отфрлил каква било поврзаност со спорот за Нагорно-Карабах што тој изјавил дека треба да се постапува според Минската група на ОБСЕ. Политичкиот директор на Ерменската револуционерна федерација (АРФ) Гиро Манојан реагирал на зближувањето и го повторил Бабаџан во изјавата „не само Ерменија, туку и двете страни ќе победат ако се отвори границата“ и одговори на потсетувањата за малтретирањето на турското знаме за време на комеморациите. на Денот на ерменскиот геноцид претходната година, со изјавата дека „Ветувам дека нема да се случи такво нешто овој пат, ако можеме да ја задржиме контролата“ пред да продолжи со предупредување дека „преговорите ќе бидат прекинати доколку се реши спорот за Нагорно-Карабах меѓу Ерменија и Азербејџан е поставен како предуслов“.
Бијафра (залив)
Историја
На 6 август 1861 г. заливот Бијафра и соседниот Бенински Залив (под управа на британски конзули) се соединиле во еден британски конзулат.
Во 1967 г. Источниот Регион на Нигерија се отцепил од државата и го усвоил името на заливот, прогласувајќи независна Република Бијафра. Државата била краткотрајна поради претрпениот пораз во Ниериската граѓанска војна. Во 1975 г. нигериската влада со указ го сменила името на заливот од Бијафра во Бониски Залив.
Циришки протокол
Преговори за нормализирање на дипломатските односи
Меѓународната кризна група (МКГ) објавила извештај за нормализацијата во која се наведува дека „политизираната дебата дали да се признае како геноцид уништувањето на голем дел од отоманското ерменско население и закочениот конфликт Ерменија-Азербејџан околу Нагорно-Карабах не треба да запре“ додека „Нерешениот конфликт меѓу Ерменија и Азербејџан околу Нагорно-Карабах сè уште ризикува да го поткопа целосното усвојување и спроведувањето на потенцијалниот пакет договор меѓу Турција и Ерменија“, „билатералното детантирање со Ерменија на крајот може да му помогне на Баку да ја врати територијата подобро од сегашниот ќор-сокак“.
Објавување на привремениот патоказ
На 22 април 2009 година, било објавено дека дипломатските разговори на високо ниво воделе во Швајцарија од 2007 година „постигнале опиплив напредок и меѓусебно разбирање“ и дека „идентификувана е патна карта“ за нормализирање на дипломатските односи меѓу двете земји, иако сè уште не бил потпишан официјален текст. Во официјалната изјава следниот ден турскиот премиер Ердоган потврдил дека „кога сè ќе стане конкретно, ќе биде потпишан договор. ''Сè уште нема таков текст; има прелиминарен договор. Тоа значи дека имаме постојан процес. Тоа е она што го подразбираме под возен ред''.“
Турскиот весник „Радикал“ потврдил дека ќе биде формирана меѓувладина конференција меѓу Анкара и Ереван на која детално ќе се разговара за сите прашања „од економија до транспорт“ договорени во „сеопфатната рамка за нормализација“, додека Today's Zaman заклучил дека овој претпазлив пристап на турските власти имал за цел да ги минимизира критиките од Азербејџан и националистичките Турци кои би се пожалиле на „потчинување на притисокот на Западот“, но продолжува цитирајќи неименуван западен дипломат кој во изјава за Ројтерс потврдил дека „сите документи се начелно договорени“ и дека „зборуваме за недели или месеци“.
Реакции на привремениот патоказ
Меѓународната реакција на најавата била позитивна, и покрај загриженоста дека негативната реакција од Азербејџан може да влијае на европската енергетска безбедност, со заедничка изјава од 23 април на еврокомесарот за проширување Оли Рен и комесарката за надворешни односи Бенита Фереро-Валднер во која се наведува „го поздравуваме напредокот во нормализацијата за односите меѓу Турција и Ерменија“ и изјавата од кабинетот на американскиот потпретседател Џо Бајден по телефонскиот разговор со ерменскиот претседател Саркисјан во која се вели: „Потпретседателот го поздрави раководството на претседателот Саркисјан и ја нагласи поддршката на администрацијата за Ерменија и Турција во ова процес“. Американскиот државен секретар Хилари Клинтон го пофалил привремениот патоказ како историски чекор по телефонскиот разговор со ерменскиот министер за надворешни работи Налбандијан, во кој таа го повикала да продолжи со патоказот во обид да ги нормализира односите и да направи чекор напред за Нагорно-Карабашкиот спор. Зближувањето со Ерменија се нашло на агендата на состанокот на турскиот совет за национална безбедност (МГК) на 28 април во палатата Чанкаја под турскиот претседател Ѓул. По средбата, во официјалното соопштение за печатот било наведено дека „неодамнешните изјави на некои од земјите и нашите иницијативи во врска со настаните од 1915 година се оценети. Сепак, беше нагласено дека за историјата на турските и ерменските нации може да се разговара само на научен и непристрасен начин“, додека началникот на турскиот Генералштаб, генерал Илкер Башбуг потврдил дека „премиерот јасно кажа дека отворањето на границата ќе се случи во моментот кога ќе се повлечат ерменските трупи. Ние целосно се согласуваме со ова.“
По, наводно, тензичниот мировен самит на ОБСЕ на 7 мај, Минската група со посредство на мировниот самит помеѓу ерменскиот претседател Саркисјан и азербејџанскиот претседател Илхам Алијев во резиденцијата на американскиот амбасадор во Прага, на маргините на конференцијата за Источното партнерство на ЕУ, што резултирало „без сериозен напредок“ турскиот претседател Ѓул се состанал одвоено со двајцата водачи за да предложи четиринасочни разговори за конфликтот за вклучување на Русија на следниот состанок на економскиот форум во Санкт Петербург во јули.
Посета на турскиот претседател на Азербејџан и Русија во 2009 година
Ерменските власти одговориле на коментарите на турскиот премиер Ердоган за време на неговата официјална посета на Баку дека „тука постои врска на причина и последица. ''Окупацијата на Нагорно-Карабах е причината, а затворањето на границата е последица. Без завршување на окупацијата, портите нема да се отворат“ со изјава од кабинетот на ерменскиот претседател Саркисјан во која пишувало „претседателот рече дека, како што постојано истакнуваше за време на ерменско-турските контакти, секој турски обид да се меша во Решението на проблемот со Нагорно-Карабах може само да му наштети на тој процес.“ Ерменскиот министер за надворешни работи Налбандијан повторил дека „во однос на ерменско-турскиот процес на нормализација, во текот на изминатата година, по иницијативата на ерменскиот претседател заедно со нашите турски соседи и со помош на нашите швајцарски партнери, напреднавме кон отворање на една од последните затворени граници во Европа и нормализација на нашите односи без предуслови. Топката сега е на турска страна. И се надеваме дека ќе најдат мудрост и храброст да го направат последниот одлучувачки чекор. Сакаме да бидеме уверени дека потребната политичка волја на крајот може да го остави зад себе менталитетот од минатото.“ Претседавачот на АРФ, Армен Рустамијан, одговорил обвинувајќи ја Турција дека „се обидува да диктира услови за процесот на решавање на Нагорно-Карабах, видливо заземајќи ја страната на Азербејџан и прикривајќи го ерменско-азербејџанскиот конфликт''“.
Ердоган отпатувал од Баку во Сочи, Русија, на 16 мај во „работна посета“ со рускиот премиер Владимир Путин, на која изјавил дека „Турција и Русија имаат одговорности во регионот. ''Мора да преземеме чекори за мирот и благосостојбата на регионот. Ова го вклучува проблемот со Нагорно-Карабах, спорот на Блискиот Исток, кипарскиот проблем''“. Путин одговорил дека „Русија и Турција бараат да се решат ваквите проблеми и ќе го олеснат тоа на секој начин“, но „што се однесува до тешките проблеми од минатото – а меѓу таквите прашања е и проблемот со Карабах – учесниците треба да најдат компромис во конфликтот. Другите држави кои помагаат да се постигне компромис во овој аспект можат да играат улога на посредници и гаранти за спроведување на потпишаните договори.“
Заменик-претседателот на ерменскиот парламент, Самвел Никојан, ја поздравил групата турски новинари, велејќи: „Убаво е што сте тука за да воспоставите врски меѓу новинарите од двете земји. ''Има врски меѓу народите. И би сакал да има врски меѓу двата парламента''.“ Меѓутоа, на новинарите, кои биле дел од Меѓународниот проект за новинарски дијалог Турција-Ерменија на Фондацијата Хрант Динк, потоа им биле одбиени визи за посета на спорниот регион Карабах, што според претседателот на Јавниот совет за надворешни работи и безбедност на Карабах, Масис Мајилијан, бил политички мотивиран одговор на Изјавата на Ердоган во Баку.
Потпишување на спогодбата
По повеќе од една година разговори, договорот меѓу Ерменија и Турција бил потпишан од министрите за надворешни работи на двете земји, Ахмет Давутоглу и Едвард Налбандјан на 10 октомври 2009 година. Потпишувањето се случило во Цирих, Швајцарија.
Церемонијата на потпишување била одложена за три часа кога се појавиле несогласувања при потпишувањето околу неидентификуваните „неприфатливи формулации“, според Ерменија. Ерменската страна не го прифатила говорот што требало да го одржи турскиот министер за надворешни работи. Еден официјален претставник изјавил дека бил „повлечен од работ“.
Азербејџанска реакција
Потпишувањето на Протоколите со кои се предвидува воспоставување дипломатски односи и отворање на турско-ерменската граница без никакво спомнување на конфликтот во Нагорно Карабах било прифатено крајно негативно во Азербејџан. По потпишувањето на Протоколите, азербејџанското Министерство за надворешни работи објавило соопштение во кое се изјавува дека потегот „директно е во спротивност со националните интереси на Азербејџан и го засенува духот на братските односи меѓу Азербејџан и Турција изградени врз длабоки историски корени“. Азербејџанскиот претседател Илхам Алијев дал изјави што имплицирал дека Азербејџан може да ја зголеми цената на гасот што ѝ се продава на Турција и да ги пренасочи своите гасни ресурси кон Русија, наместо да продолжи да развива гасни проекти со Турција и западните земји. Во исто време, Азербејџан ги финансирал напорите за лобирање, односи со јавноста и медиумите против Протоколите. Набргу по потпишувањето на Протоколите, турскиот министер за надворешни работи Давутоглу изјавил дека повлекувањето на ерменските сили од територијата на Азербејџан продолжува да биде едно од „примарните национални прашања“ на Турција. Во декември 2009 година, премиерот Ердоган изјавил дека процесот на турско-ерменска нормализација е условен со повлекување на ерменските трупи од територијата на Азербејџан и експлицитно го поврза турско-ерменскиот процес со конфликтот во Нагорно-Карабах.
Суспендирање на процесот на ратификација
На 12 јануари 2010 година, Протоколите биле испратени до Уставниот суд на Ерменија со цел да се одобри нивната уставност. Иако утврдил дека Протоколите се во согласност со Уставот на Ерменија, Уставниот суд се повикал на преамбулата на протоколите, особено на три главни прашања. Прво, Судот изјавил дека Ерменија ќе продолжи со напорите да бара светско признавање на ерменскиот геноцид. Второ, отфрлил каква било врска помеѓу новиот договор со Турција и прашањето за Нагорно-Карабах. Трето и највитално, во него било наведено дека спроведувањето на протоколите не подразбира официјално признавање од страна на Ерменија на постојната турско-ерменска граница утврдена со Договорот од Карс од 1921 година. Со тоа Уставниот суд отфрлил една од главните премиси на протоколите, односно „взаемното признавање на постојната граница меѓу двете земји како што е дефинирано со релевантните договори од меѓународното право“. Набргу потоа, турското Министерство за надворешни работи објавило соопштение во кое се опишува дека одлуката на Судот содржи „предуслови и рестриктивни одредби кои ги нарушуваат словото и духот на протоколите“. Турскиот министер за надворешни работи Ахмет Давутоглу го изразил своето незадоволство и останал на ставот дека Судот делотворно ги ревидира протоколите и создава нова правна ситуација.
Ерменците ширум светот протестирале против договорот поради контроверзните отстапки што се подготвувало да ги направи ерменското раководство, особено во однос на ерменскиот геноцид и турско-ерменската граница. На крајот, ерменската владејачка коалиција одлучила да му се обрати на претседателот со барање да го прекине процесот на ратификација, откако турскиот премиер Ердоган неколкупати објавил дека турската ратификација зависи од мировниот договор во конфликтот во Нагорно-Карабах. Во нивната изјава на 22 април 2010 година се вели:
Политичкото мнозинство во Националното собрание ги смета за неприфатливи изјавите од турската страна во последните денови, особено оние на премиерот Ердоган, кој повторно направи ратификацијата на ерменско-турските протоколи од турскиот парламент директно да зависи од резолуцијата за Нагорно- Карабах.
Истиот ден претседателот Саркисјан го прекинал процесот на ратификација, најавувајќи дека Ерменија не го прекинува процесот на нормализација на односите со Турција како целина.
На 1 март 2018 година, Советот за безбедност на Ерменија формално ги поништил протоколите кои долго време биле во мирување.
Хипоксантин
Хипоксантинот е природен пурински дериват. Повремено се наоѓа како составен дел на нуклеинските киселини, каде што е присутен во антикодонот на тРНК во форма на неговиот нуклеозид инозин. Тој има тавтомер кој е познат како 6-хидроксипурин. Хипоксантинот е неопходен додаток во одредени култури на клетки, бактерии и паразити, како подлога и извор на азот. На пример, тој е неопходен супстрат во култури на паразитот на маларија, бидејќи Plasmodium falciparum бара извор на хипоксантин за синтеза на нуклеински киселини и за енергетски метаболизам.
Во август 2011 година, НАСА објавила дека хипоксантин и сродни органски молекули, вклучувајќи ги и основните азотни бази на ДНК и РНК, аденин и гванин, се откриени во метеорити пронајдени на Земјата, што укажува на тоа дека тие може да се синтетизираат во вселената.
Кифер Сатерленд
Кифер Вилијам Фредерик Демпси Џорџ Руфус Сатерленд (Kiefer William Frederick Dempsey George Rufus Sutherland; роден на 21 декември, 1966 во Лондон, Англија) познат како Кифер Сатерленд (понекогаш наречен Кифер Садерленд) — канадски глумец најдобро познат по неговата улога Џек Бауер во американската хит-серија 24.
Хипоксантин
Реакции
Хипоксантинот е еден од производите на дејството на ксантин оксидазата на ксантин. Сепак, почесто во процесите на деградација на пурините, ксантинот се формира со оксидација на хипоксантинот под дејство на ензимот ксантин оксидоредуктаза.
Хипоксантин-гванин фосфорибозилтрансферазата го претвора хипоксантинот во инозин монофосфат (IMP) во патот на нуклеотидното спасување (селвиџ патот).
Хипоксантинот е, исто така, производ на спонтана деаминација на аденинот. Поради неговата сличност со гванинот, спонтаната деаминација на аденинот може да доведе до грешка во транскрипцијата / репликацијата на ДНК, бидејќи хипоксантинот има способност водородно да се врзува со цитозин.
Горан Кузманоски
Горан Кузманоски (роден на во Прилеп) — македонски ракометар кој игра за Еурофарм Работник.
Кариера
Кузманоски е роден во Прилеп и потекнува од спортско семејство. Неговиот татко, Петар Кузманоски – Таста, се смета за еден од најистакнатите прилепски ракометни легенди, кој подоцна бил тренер и претседател на РК Тутунски Комбинат, клуб во кој ѝ двајцата ја започнале својата ракометна кариера. Својот прв договор со Тутунски Комбинат, Горан го потпишал на 17 години.
Кузманоски бил предводник на македонската јуниорска репрезентација на Европското јуниорско првенство 2002 во Полска, и еден од најзаслужните за освоеното 4. место. Тој бил втор најдобар стрелец на првенството со постигнати 55 голови.
Во сезоната 2003–04, тој потпишал со Вардар Ватростална и со клубот успеал да ја освои двојната круна во македонското првенство, а следната сезона преминал во градскиот соперник Металург. Кузманоски во скопскиот клуб играл една сезона и веќе следната сезона направил трансфер на Исланд, во клубот ИБВ. Тој на Исланд се задржал само една полусезона, и на почетокот на 2006 година се преселил во Шпанија каде редоследно играл за клубовите Аранда и Коста Бланка.
Во сезоната 2007–08, Кузманоски потпишал за португалскиот клуб Мадеира, во кој останал само една сезона. Следната сезона тој се преселил во Шведска, потпишувајќи за Трелеборг. Во летото 2009 година, тој се вратил во Македонија и потпишал за Тинекс Пролет. Таа сезона тој бил најдобар стрелец во македонската супер лига.
Список на државни водачи во 188 година
Ова е список на државни водачи во 88 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Меѓународна финансиска корпорација
Меѓународна финансиска корпорација или Меѓународна корпорација за финансирање (англиски: International Finance Corporation, IFC) — меѓународна финансиска организација во состав на групата на Светската банка.
Опис
ИФЦ e основана во 1956 година, како подружница на Светската банка, со цел да се поттикне економскиот развој преку инвестиции во приватниот сектор. Во 1989 година била формирана Советодавната служба за странски инвестиции со цел да им помогне на земјите во развој во привлекувањето и промовирањето на странските директни инвестиции. ИФЦ има статус на специјализирана агенција на ОН во групата на Светска банка. Сепак, ИФЦ е посебен правен субјект и нејзините средства се одвоени од Светската банка. ИФЦ има 174 членки при што членството во оваа организација е условено од членство во Светската банка. Седиштето на Меѓународната финансиска корпорација се наоѓа во Вашингтон. ИФЦ обезбедува:
Динамика (музика)
Секоја од повеќето музички елементи мелодија, хармонија, динамика, боја, ритам итн. се среќава во секој момент од развојот на музичката мисла, помалку или повеќе воочливи, но сепак многу ретко можат да се издвојат посебно, без да е поврзана, барем со една од претходно наведените мизички компоненти. Затоа и поединечното излагање на овие муз.елементи и нивното посебно разгледување има оправдување само како методолошка постапка при воведувањето на младите композитори во творечката област на оркестарската комбинаторика. Таков е случајот и со динамиката како една од музичките елементи, која посебно ќе ја разгледаме.
Гудачки инструменти
Во следниот пример споменетата тенденција на басовската линија исто така доаѓа до израз,пред сè во форте динамика (си големо,си мало,д 1,ф1,г1) Меѓутоа ако истиот акорд се постави со тоа што виолините и виолите ќе свират во висока позиција на ниска жица сул г,тогаш таа изедначеност се постигнува поради напнатоста на самата жица.И во тој случај акордот звучи хомогено во било која динамика форте,пијано.
Постојат и други начини за исправка на динамичката неизедначеност,кои се појавуваат слично како во горниот пример,но за тоа повеќе кога ќе говориме за поимот-компензација на звукот.Покрај сите напомени кои се дадени,сепак може да се каже дека пропорционалниот однос на секоја гугачка делница спрема друга гудачка делница е 1:1.Спрема тоа,дури и кога не се обрнува внимание на моментите кои се горе изнесени,сè уште постојат можности за евентуални динамички неизедначености сосема се елиминира вградената работа кон која диригентот ги упатува изведувачите. Доколку пак истиот акорд е даден во друга оркестарска група (дрвени или метални дувачки инструменти или обемот на групата),препораките кои се однесуваат на суптилните нееднаквости поради ненаштиманата жица и позиција,немаат никакво практично значење.
Дрвени музички инструменти
Меѓусебните односи на сите дрвени дувачки инструменти имаат исто така динамичка пропорција 1:1.Тоа значИ дека една флејта во природна динамика приближно одговара на една обоа, односно на еден кларинет или на еден фагот. Но,ни тој однос не е прецизен, особено ако се инсистира на регистрите во кој инструментите ги менуваат своите вообичаени карактеристични особености,т.е. во ниските регистри.Подоцна веќе било кажано дека некои инструменти,како на пр.обоата и фаготот,во својот длабок регистар неможат постапно да исвират пп,како што ни флејтата во својот длабок регистар не може да свири фф или да прави големи динамички контрасти. Ако во еден инструмент ја има следнава постапка: до(Об.) ми (Фл.) (терца) - ќе заклучиме дека обоата сепак- повеќе дава груби и продорни тонови,и така што по својата звучност преминува кон темната и назална флејта.Исто така во следниот пр.б (Фг.) ге (Цл.бассо) – остар и груб тон на фаготот во динамичка смисла ќе биде над мекиот и тивкиот тон на бас- кларинетот.За да на истиот степен јачината на звукот остане на иста динамичка пропорција потребно е инструментите подеднакво или приближно да се во исти услови,понатаму да бидат во својот подеднаков добар и звучен регистар.Затоа порано наведените примери интервал терца( до1 во обоа и ми1 во флејта),во кој обоата повеќе се истакнува,ќе бидат погодни во регистарот за октава повисоко,значи до2 и е 2,но нивниот однос ќе биде најизедначен дури во октава над претходниот пример,бидејќе флејтата тука го добива својот сјај и прородност:до3 и ми3 Исто така и наведениот пр.интервал 6 во фагот и бас-кларинет (реален звук Бе1 во фагот и Ге големо во бас-кларинет) преффрлајќи ги во некои од горните октави ја губат заедничката неизедначеност и стануваат значајно хомогени и компактни (реален звук) Бе во фагот и Ге големо во бас-кларинет.